Stockard Channing

Susan Antonia Williams Stockard, nada en Nova York o 13 de febreiro de 1944, é unha actriz estadounidense coñecida como Stockard Channing. Foi candidata aos premios Óscar e aos Globos de Ouro e gañou tres premios Emmy e un premio Tony.

 Traxectoria 
Stockard Channing naceu en Nova York, filla de Lester Napier Stockard, un magnate navegante, e de Mary Alice English. Creceu no Upper East SideStockard Channing at Yahoo! Movies. e fíxose acredora da fortuna do seu pai cando este faleceu en 1950. Foi alumna de The Chapin School, unha prestixiosa escola para rapazas de Manhattan, e posteriormente de The Madeira School en Virxinia. Channing estudou despois historia e literatura no Radcliffe College e graduouse en 1965. Casou co seu primeiro mozo, Walter Channing, cando tiña 19 anos. Del tomou o seu nome artístico "Stockard Channing", mesmo despois do seu divorcio.

Channing comezou a súa carreira como actriz coa compañía experimental Theatre Company de Boston, coa que interpretou a obra de off-Broadway Adaptation/Next. En 1971, debutou en Broadway con Two Gentlemen of Verona, de John Guare.R. W. Stiles. "Light Opera Review: 'Two Gentlemen': Shakespeare in Rock," Pasadena Star-News, 13 de maio de 1973, páx. 11. Channing apareceu por primeira vez na televisión en Sesame Street e posteriormente conseguiu un papel protagonista en 1973 no telefilme The Girl Most Likely To..., unha comedia negra escrita por Joan Rivers."Review. The Girl Most Likely To..., The New York Times

Logo dunha serie de pequenas interpretacións en filmes, Channing coprotagonizou xunto a Warren Beatty e Jack Nicholson o filme de Mike Nichols The Fortune (1975). Porén, foi en 1978, aos 33 anos de idade, cando conseguiu o papel que a lanzou á fama: a moza Betty Rizzo no filme musical Grease. Este papel valeulle o premio á actriz secundaria favorita nos People's Choice Awards."List of 1979 Awards" People's Choice Awards.com Ese mesmo ano interpretou a secretaria de Peter Falk en The Cheap Detective.

Channing protagonizou dúas sitcoms para a CBS entre 1979 e 1980: Stockard Channing in Just Friends e The Stockard Channing Show. Tras un par de experiencias pouco produtivas en Hollywood, Channing volveu ao teatro."Stockard Channing Biography"  tcm.com, consultado o 28 de abril de 2012 Despois de triunfar coa obra de Broadway, They're Playing Our Song (1980-81), repetiu éxito como nai na obra de Peter Nichols A Day in the Death of Joe Egg. Por esta obra gañou o Tony á mellor actriz. Continuou o seu regreso de éxito aos escenarios traballando novamente con John Guare. De feito, recibiu dúas candidaturas máis aos Tony polo seu traballo nas obras The House of Blue Leaves (1986) e Six Degrees of Separation (1990), polo que ademais gañou o Obie Award.1991/ Obies, 1991  villagevoice.com Channing alternou o seu traballo na televisión e foi candidata ao Emmy pola miniserie da CBS Echoes in the Darkness (1987) e gañou o CableACE Award polo seu traballo en Tidy Endings (HBO, 1988).

A carreira cinematográfica de Channing deu un xiro en 1993 cando foi candidata ao Óscar e aos Globos de Ouro pola súa interpretación dunha marchante de arte do Upper East Side en Six Degrees of Separation. A partir de aí, os papeis en Hollywood multiplicáronse con títulos como To Wong Foo, Thanks for Everything! Julie Newmar (con Patrick Swayze)"Cast and Crew, 'To Wong Foo, Thanks for Everything! Julie Newmar'" tcm.com, consultado o 29 de abril de 2012 e Smoke (con Harvey Keitel) (1995), un pequeno cameo en The First Wives Club, Up Close & Personal (con Robert Redford e Michelle Pfeiffer),"Cast and Crew; 'Up Close and Personal'" tcm.com, consultado o 29 de abril de 2012 e Moll Flanders (1996).

Channing tamén tivo múltiples ofertas de televisión e teatro. Protagonizou o telefilme de USA Network An Unexpected Family e a súa secuela An Unexpected Life, en 1998. Foi candidata aos Independent Spirit Award como mellor actriz secundaria polo seu traballo como unha muller estéril en The Baby Dance (1998). Ademais, no teatro, trabalou no Lincoln Center na obra de Tom Stoppard Hapgood (1995) e na adaptación de 1997 da obra de Lillian Hellman The Little Foxes. Durante este período, puxo a voz á personaxe de Barbara Gordon na serie Batman Beyond, e apareceu nun episodio da serie King of the Hill.

En 1999, Stockard Channing aceptou o papel da primeira dama Abbey Bartlet na serie da NBC The West Wing. Comezou como estrela convidada nas dúas primeiras temporadas, mais converteuse en regular en 2001. Na sétima e última temporada (2005-2006), apareceu só en seis episodio porque xa estaba a coprotagonizar a sitcom da CBS Out of Practice, xunto a Henry Winkler. 

Channing recibiu diferentes premios en 2002. Entre eles o Emmy como actriz secundaria por The West Wing."Emmy Award, Stockard Channing" emmys.com, consultado o 28 de abril de 2012 Ese mesmo ano, gañou outro Emmy e o Premio do Sindicato de Actores pola súa interpretación de Judy Sheppard en The Matthew Shepard Story, un docudrama sobre a vida e o asasinato de Matthew Shepard. Finalmente, en 2002 recibiu o London Film Critics Circle Award polo seu traballo en The Business of Strangers.

 Filmografía 

Anatomía dun hospital (1971), de Arthur Hiller
Up the Sandbox (1972), de Irvin Kershner
The Girl Most Likely To... (1973), de Lee Philips
The Fortune (1975), de Mike Nichols
Sweet Revenge (1976), de Jerry Schatzberg
The Big Bus (1976), de James Frawley
Grease (1978), de Randal Kleiser
The Cheap Detective (1978), de Robert Moore
The Fish That Saved Pittsburgh (1979), de Gilbert Moses
Safari 3000 (1982), de Harry Hurwitz
Without a Trace (1983), de Stanley R. Jaffe
Heartburn (1986), de Mike Nichols
The Men's Club (1986), de Peter Medak
A Time of Destiny (1988), de Gregory Nava
Staying Together]] (1989), de Lee Grant
Meet the Applegates (1991), de Michael Lehmann
Married to It (1991), de Arthur Hiller
Bitter Moon (1992), de Roman Polanski
Six Degrees of Separation (1993), de Fred Schepisi
David’s Mother (1994), de Robert Allan Ackerman
Smoke (1995), de Wayne Wang
To Wong Foo, Thanks for Everything! Julie Newmar (1995), de Beeban Kidron
Up Close & Personal (1996), de Jon Avnet
Moll Flanders (1996), de Pen Densham
The First Wives Club (1996), de Hugh Wilson
The Prosecutors (1996), de Rod Holcomb
Lily Dale (1996), de Peter Masterson
Practical Magic (1998), de Griffin Dunne
An Unexpected Life (1998), de David Jones
The Baby Dance (1998), de Jane Anderson
Twilight (1998), de Robert Benton
Lulu on the Bridge (1998), de Paul Auster
The Venice Project (1999), de Robert Dornhelm
Other Voices (2000), de Dan McCormack
Isn't She Great (2000), de Andrew Bergman
Where the Heart Is (2000), de Matt Williams
The Truth About Jane (2000), de Lee Rose
The Business of Strangers (2001), de Patrick Stettner
Life or Something Like It (2002), de Stephen Herek
Behind the Red Door]] (2002), de Matia Karrell
Bright Young Things (2003), de Stephen Fry
Confessions of an Ugly Stepsister (2002), de Gavin Millar
Le Divorce (2003), de James Ivory
Anything Else (2003), de Woody Allen
Abby Singer (2003, cameo)
[[Hitler: The Rise of Evil]] (2003), de Christian Duguay
Red Mercury (2005), de Roy Battersby
 Must Love Dogs (2005), de Gary David Goldberg
3 Needles (2005), de Thom Fitzgerald
Out of Practice (2005-2006)
The West Wing (1999-2006)
Sparkle (2007)
Sundays at Tiffany's (2010)
Pulling Strings (2013), de Pedro Pablo Ibarra

 Notas 

 Véxase tamén 

 Ligazóns externas 
Stockard Channing Entrevista de Craig Gholson  en Bomb (inverno de 1989)

Categoría:Nados en Manhattan
Categoría:Nados en 1944
Categoría:Actores de cinema dos Estados Unidos de América
Categoría:Actores de teatro dos Estados Unidos de América
Categoría:Actores de televisión dos Estados Unidos de América
Categoría:Actores de Nova York
Categoría:Estadounidenses de ascendencia irlandesa